#

# PATVIRTINTA

VšĮ Alytaus turizmo informacijos

visuotinio dalininkų susirinkimo

2025 m. balandžio 30 d.

protokolu Nr. VD-2

VŠĮ ALYTAUS TURIZMO INFORMACIJOS CENTRO 2025-ŲJŲ METŲ VEIKLOS PLANAS

**I. BENDROJI INFORMACIJA**

VšĮ Alytaus turizmo informacijos centro (toliau – Centras) veiklos planas 2025 metams parengtas, vadovaujantis Lietuvos Respublikos viešųjų įstaigų įstatymu, Lietuvos Respublikos turizmo įstatymu, kitais Lietuvos Respublikos įstatymais, teisės aktais ir Centro įstatais. Centro veiklos planas apibrėžia Centro veiklos tikslus, uždavinius, numato veiklos rezultatus. Centro veiklos planas parengtas atsižvelgiant į Alytaus miesto savivaldybės 2024-2026 metų strateginį veiklos planą, patvirtintą 2024 m. sausio 25 d. Alytaus miesto savivaldybės tarybos sprendimu Nr. T-2 „Dėl Alytaus miesto savivaldybės 2024-2026 metų strateginio veiklos plano patvirtinimo“, Alytaus rajono savivaldybės 2024-2026 metų strateginį veiklos planą, patvirtintą 2024 m. vasario 13 d. Alytaus rajono savivaldybės tarybos sprendimu Nr. K-2 „Dėl Alytaus rajono savivaldybės 2024-2026 metų strateginio veiklos plano patvirtinimo“, Alytaus miesto savivaldybės tarybos 2023 m. gegužės 4 d. sprendimu Nr. T-102 patvirtintu Strateginio planavimo Alytaus miesto savivaldybėje  organizavimo tvarkos aprašu.

Lietuvos Respublikos turizmo įstatymu tvarka turizmo informacijos centrai atlieka šias funkcijas:

1) įgyvendina žinomumo ir patrauklumo didinimo priemones, skatinančias atvykstamojo ir vietinio turizmo plėtrą konkrečios savivaldybės teritorijoje;

2) užtikrina efektyvią turizmo informacijos sklaidą konkrečios savivaldybės teritorijoje – informuoja keliautojus, turistus, lankytojus ir verslo subjektus apie turizmo paslaugas, turizmo išteklius, viešąją turizmo ir poilsio infrastruktūrą;

3) nustato svarbiausius spręstinus konkrečios savivaldybės teritorijoje turizmo sektoriaus uždavinius, rengia įžvalgas, atlieka aktualių užsienio turizmo rinkų analizę, turizmo stebėseną ir stebėsenos metu surinktų duomenų analizę, teikia informaciją valstybės institucijoms, įstaigoms ir tarptautinėms organizacijoms;

4) įgyvendina konkrečios savivaldybės teritorijoje strateginiuose planavimo dokumentuose numatytas priemones, siekdamas užtikrinti turizmo paslaugų ir turizmo išteklių plėtrą;

5) atlieka kitas funkcijas, susijusias su konkrečios savivaldybės, kaip turistinės vietovės, žinomumo didinimu, atvykstamojo ir vietinio turizmo plėtra tos savivaldybės teritorijoje;

6) Turizmo informacijos centras bendradarbiauja su šio įstatymo 40 straipsnyje nurodytu Vyriausybės įgaliotu viešuoju juridiniu asmeniu ir teikia jam informaciją apie konkrečios savivaldybės teritorijoje teikiamas turizmo paslaugas, turizmo išteklius ir lankytojų skaičių.

Lietuvos Respublikos ekonomikos ir inovacijų ministro 2019 m. kovo 15 d. įsakymu Nr. 4-168 patvirtinta Turizmo informacijos ženklo naudojimo tvarka turizmo informacijos centrui priskirtos funkcijos - rinkti, kaupti ir nemokamai teikti informaciją apie turizmo paslaugas, lankomus objektus ir vietoves; rengti, leisti ir platinti informacinius ir kartografinius leidinius apie turizmo paslaugas, objektus ir vietoves; teikti informaciją apie turizmo paslaugas internete. Lietuvos Respublikos vietos savivaldos įstatymu nustatytosios savarankiškosios savivaldybės funkcijos – sąlygų verslo ir turizmo plėtrai sudarymas ir šios veiklos skatinimas, todėl centras vykdo ir kitas dalininkų pavestas užduotis.

Centro dalininkės yra Alytaus miesto ir Alytaus rajono savivaldybės. Centras vykdoma veikla siekia įgyvendinti centro dalininkų strateginiuose dokumentuose numatytus uždavinius:

Padidinti Alytaus miesto žinomumą ir turistinį patrauklumą.

Didinti gyventojų verslumą sudarant sąlygas konkuruoti darbo rinkoje bei stiprinanti rajono turizmo potencialą, sudaryti palankią aplinką investuotojams.

Įgyvendinant šiuos uždavinius siekiama gerinti turizmo sektoriaus paslaugų kokybę, vystyti ir palaikyti viešąją turizmo informacinę sistemą, vykdyti turizmo sektoriaus duomenų rinkimą ir analizę, kurti ir populiarinti turizmo maršrutus, aktualizuoti, atnaujinti ir internetinėje erdvėje skleisti teisingą informaciją apie turizmo paslaugas, vietoves, maršrutus, siekti, kad kraštas būtų patraukliai pristatytas turistams iš Lietuvos ir užsienio, bendradarbiauti su kitomis savivaldybėmis, šalimis, verslais ir kt., skatinant vietos ir atvykstamąjį turizmą Alytaus regione.

Centro veiklą atitinka Alytaus miesto savivaldybės 33.3.2.01. priemonę “VšĮ Alytaus turizmo informacijos centro paslaugų plėtra” ir Alytaus rajono savivaldybės 05-01-03 priemonę „Turizmo plėtra, turizmo politikos formavimas“.

**II. TIKSLAI IR UŽDAVINIAI**

VšĮ Alytaus turizmo informacijos centro misija – rengti, teikti ir platinti patikimą ir patrauklią informaciją apie Alytaus krašto turizmo paslaugas, išteklius ir vietoves, skatinant vidaus ir atvykstamąjį turizmą.

2024-2026 m. veiklos strategijoje numatytas Centro strateginis tikslas – informacine veikla skatinti vietinį ir atvykstamąjį turizmą Alytaus krašte.

Siekiant strateginio tikslo, numatyta įgyvendinti turizmo informacijos teikimo ir sklaidos, žinomumo ir patrauklumo didinimo priemones, užtikrinančias informacijos apie Alytaus krašto turizmo išteklius ir paslaugas aktualizavimą ir viešinimą bei prisidedančias prie patrauklaus turizmui krašto įvaizdžio gerinimo ir turizmo plėtros.

Tikslui įgyvendinti vykdomi šie uždaviniai:

1. Užtikrinti efektyvią turizmo informacijos sklaidą Alytaus miesto ir Alytaus rajono savivaldybių teritorijoje.
2. Įgyvendinti žinomumo ir patrauklumo didinimo priemones, skatinančias atvykstamojo ir vietinio turizmo plėtrą Alytaus mieste ir Alytaus rajone.
3. Organizuoti Centro veiklą.

Įgyvendinant šiuos uždavinius bus atnaujinama, teikiama ir platinama informacija apie Alytaus krašto turizmo paslaugas, išteklius ir vietoves; skatinama vietinio ir atvykstamojo turizmo plėtra; rengiami turizmo maršrutai; pastoviai atnaujinama informacija interneto svetainėje www.alytusinfo.lt; Alytaus kraštas pristatomas parodose ir kituose turizmo skatinimo renginiuose; vykdoma turistams aktualios informacijos sklaida; organizuojamos ekskursijos, sudaroma galimybė įsigyti suvenyrų ir vykdoma kita susijusi veikla.

**III. PRIEMONĖS IR VEIKLOS**

 **1 uždavinys.** Užtikrinti efektyvią turizmo informacijos sklaidą Alytaus miesto ir Alytaus rajono savivaldybių teritorijoje.

Uždavinio įgyvendinimo priemonės:

1. atnaujinti Alytaus krašto turizmo duomenų bazę;
2. teikti nemokamą informaciją apie turizmo paslaugas turizmo išteklius, viešąją turizmo ir poilsio infrastruktūrą Alytaus krašte bei konsultacijas verslui;
3. nustatyti spręstinus viešosios turizmo infrastruktūros klausimus;
4. rinkti statistinius duomenis, atlikti turizmo stebėseną ir stebėsenos metu surinktų duomenų analizę, teikti informaciją savivaldybės ir valstybės institucijoms.

 **2 uždavinys.** Įgyvendinti žinomumo ir patrauklumo didinimo priemones, skatinančias atvykstamojo ir vietinio turizmo plėtrą Alytaus mieste ir Alytaus rajone.

Uždavinio įgyvendinimo priemonės

1. kurti teminius ir aktyvaus turizmo maršrutus (kultūros paveldo ir istorinių asmenybių tema) bei juos viešinti;
2. rengti, leisti, skaitmeninti ir platinti turistams skirtus bendrus informacinius ir kartografinius (įskaitant regioninius) leidinius apie Alytaus regioną (įskaitant elektroninius);
3. pastoviai atnaujinti informaciją interneto svetainėje [www.alytusinfo.lt](http://www.alytusinfo.lt) ,
4. skleisti informaciją socialiniuose tinkluose;
5. dalyvauti tarptautinėse turizmo parodose ir kituose renginiuose, pristatant Alytaus kraštą;
6. rengti straipsnius ir pranešimus spaudai;
7. dalyvauti įgyvendinant regiono savivaldybių iniciatyvas, turizmo rinkodaros priemones ir projektus;
8. organizuoti ekskursijas ir kitus renginius.

**3 uždavinys.** Organizuoti Centro veiklą, kelti paslaugų kokybę ir didinti efektyvumą.

Uždavinio įgyvendinimo priemonės

1. didinti darbuotojų kompetencijas ir pasitenkinimą darbu;
2. vykdyti kitas funkcijas, susijusias su dokumentų valdymu, personalu, viešųjų pirkimų organizavimu, ir kt.
3. išlaikyti patalpas;
4. organizuoti suvenyrų užsakymą ir prekybą.

Šiomis priemonėmis bus rengiama, teikiama ir platinama informacija apie Alytaus krašto turizmo paslaugas, išteklius ir vietoves, skatinama vietinio ir atvykstamojo turizmo plėtra. Turizmo informacijos centras, vadovaudamasis Turizmo įstatymo nuostatomis ir sutartimi dėl teisės naudoti ženklą „Turizmo informacija“, vykdys priskirtą veiklą: rinks, atnaujins ir teiks lankytojams, įstaigoms, verslo įmonėms ir kt. informaciją apie Alytaus krašto turizmo produktus ir paslaugas; rengs, leis ir platins turistams skirtus bendrus informacinius ir kartografinius leidinius (įskaitant elektroninius) apie Alytaus kraštą; rengs turizmo maršrutus; pastoviai atnaujins informaciją interneto svetainėje www.alytusinfo.lt; dalyvaus Alytaus krašto pristatymo ir kituose turizmo skatinimo renginiuose, vykdys turistams aktualios informacijos sklaidą, prekiaus suvenyrais ir leidiniais, organizuos ekskursijas, žygius ir kitus turizmo skatinimo renginius. Bus vykdomos bendros regiono turizmo rinkodaros veiklos, skirtos skatinti turizmą Alytaus mieste ir regione.

|  |  |  |  |  |  |  |
| --- | --- | --- | --- | --- | --- | --- |
| Nr. | Priemonės pavadinimas | Veiklos pavadinimas | Vykdymoterminas | Atsakingi vykdytojai | Vertinimo kriterijai, siektinos reikšmės | Lėšos, tūkst. Eur |
| **1 Uždavinys. Užtikrinti efektyvią turizmo informacijos sklaidą Alytaus miesto ir Alytaus rajono savivaldybių teritorijoje.**  | Centro lankytojų ir užklausų skaičius, tūkst. - 4,0. |  |
| 1.1 | Alytaus krašto turizmo duomenų bazės atnaujinimas | Rinkti ir atnaujinti informaciją apie turizmo vietoves ir objektus Alytaus mieste ir Alytaus rajone | visus metus,  | vyr. specialistė,specialistė | Atnaujintų duomenų skaičius – 100, |  |
| Rinkti ir atnaujinti informaciją apie turizmo produktus ir paslaugas Alytaus mieste ir Alytaus rajone | visus metus | vadybininkė, turizmo specialistė |
| Atnaujinti informacija duomenų bazėse | visus metus | vyr. specialistė, vadybininkė,specialistė |
| 1.2 | Turizmo informacijos paslaugų teikimas | Teikti nemokamą informaciją apie Alytaus turizmo išteklius ir paslaugas, lankytojams, telefonu, socialiniais tinklais ar el. paštu  | visus metus, pagal poreikį | vyr. specialistė, vadybininkė,specialistė | Interesantų skaičius, tūkst. – 4,5;  |
| Rengti ir teikti nemokamą informaciją apie Alytaus turizmo išteklius ir paslaugas, viešąją turizmo ir poilsio infrastruktūrą, maršrutus ir kt. el. paštu pagal užklausimus  | visus metus, pagal poreikį | vyr. specialistė |
| Nemokamai konsultuoti turizmo verslo ir teisės aktų klausimais | visus metus | direktorė | Konsultuotų asmenų skaičius - 10 |
| 1.3 | Viešosios turizmo informacinės infrastruktūros stebėsena  | Vykdyti Vidzgirio pažintinio tako informacinės infrastruktūros būklės stebėseną | II-III ketvirtis | direktorė, vyr. specialistė | Prižiūrimų pažintinių takų skaičius - 1 |
| Vykdyti informacinių stendų, rodyklių ir ženklų būklės stebėseną | pagal poreikį | direktorė, vyr. specialistė |
| Informuoti apie spręstinus viešosios turizmo infrastruktūros klausimus | pagal poreikį | direktorė  |
| 1.4 | Statistinių tyrimų ir ataskaitų rengimas ir teikimas | Rinkti statistinius duomenis, atlikti turizmo stebėseną | visus metus | direktorė  | Statistinių duomenų analizių sk. -1 |  |
| Atlikti stebėsenos metu surinktų duomenų analizę | I ketvirtis | direktorė  |
| Teikti informaciją savivaldybės ir valstybės institucijoms. | pagal poreikį | direktorė  |
| **2 Uždavinys. Įgyvendinti žinomumo ir patrauklumo didinimo priemones, skatinančias atvykstamojo ir vietinio turizmo plėtrą Alytaus mieste ir Alytaus rajone**.  | Įgyvendintų rinkodaros priemonių skaičius, vnt. ≥ 6 |  |
| 2.1 | Turizmo maršrutų kūrimas bei viešinimas | Parengti aktyvaus turizmo maršrutus  | Visus metus | vyr. specialistė | 2 maršrutai  |  |
| Vykdyti maršrutų sklaidą pasirinktuose turizmo portaluose ir priemonėse | Visus metus | vyr. specialistė | 2 maršrutai Leidinių skaičius ≥ 3 |
| Informacijos leidiniams surinkimas ir patikslinimas, tekstų sukūrimas  | Visus metus | vyr. specialistė, |
| 2.2 | Informacinių ir kartografinių leidinių leidyba  | Vertimų į užsienio kalbas organizavimas, darbas su maketuotojais, leidėjais | Visus metus | vyr. specialistė, vadybininkė | Leidinių skaičius ≥ 3 |  |
| Naujų nuotraukų įsigijimas  | Pagal poreikį | vadybininkė |
| Administruoti ir atnaujinti Alytaus krašto turizmo interneto svetainę, atnaujinti objektų informaciją, kurti ir talpinti naujienas | Visus metus | vadybininkė, vyr. specialistė | Palaikoma interneto svetainė – 1 |
| 2.3 | Interneto svetainės [www.alytusinfo.lt](http://www.alytusinfo.lt) , bei skleisti ją socialiniuose tinkluose ir kt.;  | Administruoti ir atnaujinti turistams skirtą paslaugų informaciją ir nuotraukas, versti į užsienio kalbas, talpinti renginius | Visus metus | vadybininkė | Palaikoma interneto svetainė – 1Palaikomos aplikacijos 2 |  |
| Palaikyti su svetaine susietą mobiliąją aplikaciją *Visit Alytus* ir *Dingęs Alytus* | Visus metus | vadybininkė |
| Kurti turinį apie objektus, paslaugas ir renginius ir dalintis *Facebook* paskyroje | Visus metus | vadybininkė | Sekėjų skaičius –7 tūkst.  |
| 2.4 | Turizmo informacijos sklaida socialinio tinklo paskyrose *Facebook, Instagram* | Kurti turinį ir dalintis *Instagram* paskyroje | Visus metus | vadybininkė | Sekėjų skaičius –2 tūkst. |  |
| 2.5 | Dalyvavimas turizmo parodose, mugėse ir kituose renginiuose, pristatant Alytaus kraštą | Dalyvauti mugėse ir renginiuose Lietuvoje (Kauno šventė, Klaipėdos Jūros šventė, Sostinės dienos ir kituose pagal galimybes, jei jie įvyks) | Pagal renginių laiką  | direktorė,vyr. specialistė | ≥ 4 |  |
| Alytaus krašto pristatymas kitose turizmo kontaktų mugėse, paskaitose ar kituose renginiuose | Pagal renginių laiką  | direktorė,vyr. specialistė | ≥ 2 |
| Rengti straipsnius ir populiarinti turizmo objektus dienraščiuose,  specializuotuose leidiniuose, žurnaluose ir internete  | Visus metus | vyr. specialistė | Parengta straipsnių ≥ 8 |
| 2.6 | Viešinimo straipsnių ir pranešimų spaudai rengimas ir informacijos sklaida | Platinti informacinę medžiagą kelionių organizatoriams, gidams ir kitiems turizmo paslaugų ir produktų vartotojams | Visus metus | vyr. specialistė | Informacinių pranešimų skaičius≥ 10 |  |
| Interneto svetainės „Pažink Dzūkiją“ palaikymas ir kitų bendrų regiono rinkodaros priemonių vykdymas,  | Visus metus | vyr. specialistė,vadybininkė, direktorė | Priemonių skaičius ≥ 2 |
| 2.7 | Dalyvavimas įgyvendinant regiono savivaldybių iniciatyvas, turizmo rinkodaros priemones ir projektus; | Dalyvauti Lietuvos, Alytaus miesto bei rajono turizmo plėtros programose ir projektuose | Pagal poreikį | Direktorė,vyr. specialistė | 1 paraiška finansavimui |
|  Ieškoti papildomo finansavimo pagal skelbiamas programas | Pagal poreikį | direktorė,vyr. specialistė | 1 paraiška finansavimuiRenginių skaičius ≥ 4.Ekskursijųir žygių skaičius≥ 40 |
| Dalyvauti VšĮ „Keliauk Lietuvoje“ rinkodaros projektuose | Visus metus | vadybininkė, vyr. specialistė |
| Reklamuotis nacionaliniuose turizmo įmonių kataloguose  | Visus metus | direktorė, vadybininkė |
| Reprezentacinių miesto ir krašto priemonių kūrimas ir užsakymas | Visus metus | vadybininkė |
| Organizuoti Pasaulinei turizmo dienai pažymėti skirtą akciją | III ketv. |  |
| 2.8 | Turizmo renginių organizavimas | Prisidėti ar dalyvauti organizuojant Europos judumo savaitę, žygius ir kitus renginius | Pagal poreikį |  | Renginių skaičius ≥ 4.Ekskursijųir žygių skaičius≥ 40 |
| Organizuoti ekskursijas ir žygius po Alytaus miestą ir rajoną  | Pagal poreikį |  |
| **3 Uždavinys. Organizuoti Centro veiklą, kelti paslaugų kokybę ir didinti efektyvumą.** |  |  |
| 3.1 | Centro veiklos organizavimas  | Aprūpinimas būtinomis darbo priemonėmis, patalpų priežiūra, tinkamų darbo sąlygų sudarymas | Visus metus | direktorė | Darbuotojų skaičius – 3;Kvalifikacijos kėlimo priemonės ≥ 3Pirkimų skaičius≥ 30 |  |
| Finansinės ir veiklos ataskaitų rengimas ir pateikimas valdybai, VSAKIS, AMS, ARSA, visuotiniam dalininkų susirinkimui | Visus metus | direktorė, buhalterė |
| Viešųjų pirkimų organizavimas, ataskaitų rengimas | Visus metus | vadybininkas |
| Statistinių ataskaitų rengimas ir teikimas Valstybės duomenų agentūrai | Visus metus | buhalterė | 4 |
| Visuotinio dalininkų susirinkimo ir valdybos posėdžių organizavimas, dokumentų rengimas | Visus metus | direktorė | Posėdžių skaičius≥ 10 |
| Administracinis darbas, DBSIS, archyvo tvarkymas, personalo ir darbų saugos dokumentų tvarkymas | Visus metus | direktorė | Užregistruotų dokumentų skaičius, 200 |
|  Vadovavimas studentų praktikai, dalyvauti apgyvendinimo įstaigų klasifikavime | Visus metus | direktorė | 1 studentas |
| Prekyba suvenyrais, žemėlapiais, leidiniais ir kt.  | visus metus | Turizmo vadybininkė | Pajamos≥ 15 tūkst. |

**IV. VEIKLOS REZULTATŲ VERTINIMAS**

VšĮ Alytaus turizmo informacijos centro 2025 m. veiklos vertinimo rodikliai yra: įgyvendintų rinkodaros priemonių skaičius, išleistų leidinių (įskaitant elektroninius) skaičius, turizmo parodų ir kitų renginių, kuriuose pristatytas Alytaus kraštas, skaičius, sukurtų maršrutų skaičius.

|  |  |  |
| --- | --- | --- |
| **Eil. Nr.** | **Vertinimo priemonės pavadinimas** | **Planuojamas 2025 m. rodiklis** |
| 1. | Įgyvendintų rinkodaros priemonių skaičius | ≥ 6 |
| 2. | TIC interesantų skaičius, tūkst. | ≥ 4 tūkst. |
| 3. | Išleistų leidinių, įskaitant elektroninius, skaičius | ≥ 3 |
| 4. | Turizmo parodų, mugių ir miestų švenčių kuriose pristatytas Alytaus kraštas, skaičius | ≥ 4 |
| 5. | Kitų renginių, kuriuose pristatytas Alytaus kraštas, skaičius | ≥ 2 |
| 6. | Organizuotų renginių skaičius | 4 |
| 7. | Sukurtų ir viešinamų aktyvių maršrutų skaičius | 2 |
| 8. | Sukurtų istorinių asmenybių maršrutų skaičius | 1 |
| 9. | Internetinio tinklalapio lankytojai, skaičius tūkst.  | ≥ 150 tūkst. |
| 10. | Palaikoma interneto svetainė, skaičius | 1 |
| 11. | Palaikomų mobiliųjų aplikacijų skaičius  | 2 |
| 12. | Viešinimo straipsniai, skaičius | ≥ 8 |
| 13. | Išplatintų pranešimų spaudai ir informacijos skaičius | ≥ 12 |
| 14. | Organizuotų ekskursijų ir žygių skaičius | ≥ 40 |
| 15. | *Facebook* paskyros sekėjų skaičius, tūkst. | ≥ 7 tūkst. |
| 16. | Pažintinio tako informacinės infrastruktūros stebėsena, skaičius | 1 |
| 17. | Dalyvavimas bendrose regiono TIC turizmo rinkodaros priemonėse, skaičius | ≥ 2 |
| 18. | Suteiktų konsultacijų verslininkams skaičius  | ≥ 10 |
| 19.  | Parengtų paraiškų papildomam finansavimui skaičius | ≥ 2 |
| 20. | Sudarytų naujų sutarčių su tiekėjais skaičius | ≥ 2 |
| 21. | Uždirbtos pajamos, tūkst. eurų | ≥ 15 tūkst. eurų |
| 22. | Personalo kvalifikacijos kėlimo priemonių skaičius  | ≥ 3 |
| 23. | Organizuotų valdybos ir visuotinių dalininkų susirinkimų posėdžių skaičius | ≥ 10 |

\_\_\_\_\_\_\_\_\_\_\_\_\_\_